આ બાબતે એક સ્થાનિક રહેવાસીએ મિડ-ડે LOCALને જણાવ્યું હતું કે ‘અહીંના રોડની હવે તો દુર્દશા થઈ છે. વારંવાર BMC દ્વારા રોડને કામચલાઉ ધોરણે રિપેર કરી દેવાય છે અને રિપેર થયા બાદ ફરી એની એ જ રામાયણ શરૂ થઈ જાય છે. એક તો કેટલાય મહિનાઓથી રોડ પર અનેક ખાડા હતા જેને માંડ રિપેર કર્યાને ૧૫ દિવસ થયા ત્યાં ફરી એ રોડ પહેલાં જેવો થઈ ગયો. શું ફાયદો આવા કામનો? આવી રીતે કામ કરવાથી તેમનો સમય તો બગડે છે અને સાથે-સાથે પૈસાનું પાણી પણ થાય છે. માત્ર કામ કરવાનો ઢોંગ કરે છે તેઓ. વળી BMCના કામની ગુણવત્તા પણ સારી હોતી નથી અને પરિણામે પબ્લિકને અનેક પરેશાની ઉઠાવવી પડે છે.’